Bromman lentoasema

Bromman lentoasema (, virallisesti ) on lentokenttä Tukholmassa. Lentoasema sijaitsee vain yhdeksän kilometrin päässä Tukholman keskustasta. Brommassa on vain yksi kiitotie (12/30). Nykyään Brommassa toimii pääasiassa BRA (Braathens Regional Airlines), joka lentää kotimaan lentoja eri puolille Ruotsia.

Bromman alkuperäinen lentoasemarakennus rakennettiin 1934–1936 ja sen suunnittelivat arkkitehdit Paul Hedqvist ja Nils Tesch. Bromma oli Tukholman kansainvälinen lentoasema vuoteen 1962, jolloin uusi Arlandan lentoasema syrjäytti sen.

Lentoyhtiöt ja kohteet
BRA (Göteborg, Halmstad, Kalmar, Malmö, Mora, Norrköping, Ronneby, Sundsvall, Trollhättan, Visby, Växjö, Uumaja, Ängelholm-Helsingborg, Östersund)
British Airways
Sun Air of Scandinavian operoimana (Århus)
Brussels Airlines (Bryssel)
Finnair
Nordic Regional Airlinesin operoimana (Helsinki)

Tulevaisuus

Ruotsin valtiopäivät on äänestänyt nurin maan hallituksen aikeet sulkea Bromman lentoasema Tukholmassa asuinrakentamisen tieltä. Kuriren-lehti uutisoi 30.3.2015: “Näyttää siltä, että Bromman lentoasema on pelastettu. Valtiopäivät äänesti liikennevaliokunnan esityksen mukaisesti sen puolesta, että punavihreän hallituksen suunnitelmat sulkea tärkeä lentoasema romutetaan.”

Politiikan verkkolehti Altinget.se kirjoitti 25.3.2015: “Valtiopäivien enemmistö on sitä mieltä, että Bromman lentoasema on tärkeä hyvin toimivalle lentoliikennejärjestelmälle ja tarjoaa tärkeän ratkaisun hyviin lentoyhteyksiin. Bromman lentoasema ei ole vain Tukholman asia, vaan koskee koko Ruotsia.”

Lentoasemaa on modernisoitu 2010-luvun loppupuolella.  Syksyllä 2017 avattiin uusi vastaanottohalli. Lähtöhallia ja muuta asemaa koskevat uudistukset on tarkoitus saada valmiiksi vuoden 2018 aikana.

Galleria

Katso myös
Arlandan lentoasema
Skavstan lentoasema
Västeråsin lentoasema

Lähteet

Aiheesta muualla

Lentoaseman kotisivut

Lentoasema
Tukholman liikenne
Tukholman rakennukset ja rakennelmat
Ruotsin lentoasemat